На основу члана 37. став 1. тачка 24) Статута Града Ниша ("Службени лист Града Ниша", број 88/2008, 143/2016 и 18/2019 ),

 Скупштина Града Ниша на седници одржаној \_\_\_\_\_\_\_\_\_\_\_ 2024. године донела је

**Р Е Ш Е Њ Е**

 I **УСВАЈА СЕ** Извештај о раду са финансијским пословањем за 2023. годину Народне библиотеке „Стеван Сремац“ Ниш, број 01-337/24 од 04.03.2024.године, који је Одлуком број 01-338/24 од 04.03.2024.године усвојио Управни одбор Установе.

II Решење доставити Народној библиотеци „Стеван Сремац“ Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

 доц. др Бобан Џунић

***О б р а з л о ж е њ е***

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Народне библиотеке „Стеван Сремац“ Ниш, на седници 04.03.2024. године, донео је Одлуку број 01-338/24, којом је усвојио Извештај о раду са финансијским пословањем за 2023. годину Народне библиотеке „Стеван Сремац“ Ниш и доставио га Градској управи за друштвене делатности на даље поступање.

Препозната као важна установа за развој и популаризацију културе читања, значаја и универзалне доступности књига и друге грађе важне за формално и неформално образовање, Народнa библиотекa „Стеван Сремац“ Ниш је одговорила на високе захтеве корисника и њихове образовне потребе.

Народна библиотека „Стеван Сремац“ Ниш је и у 2023. години систематски радила на развоју и унапређивању библиотечко-информационе делатности. Дигитализација библиотечко-информационе грађе и богађење дигиталне библиотеке, у складу са законским одредбама, био је један од приоитетних задатака установе.

Библиотека је протеклој години реализовала пројекат „Нишке штампарије до Првог светског рата“, по пројекту Министарства културе Републике Србије.

У оквиру Кинеског кутка организовани су бесплатни курсеви кинеског језика. У оквиру Руског кутка организоване су радионице за децу, са циљем упознавања са руским језиком и буђењем интересовања, и значајно је повећан број корисника. Огранак Француског института у Нишу организовао је 5 сезона курсева француског језика. Са успехом су организовани и програми Америчког кутка који броји 5625 чланова.

 У 2023. години укупно је набављено 5131 монографских публикација. Куповином је набављено 2615 публикација, а поклоном 2.516 монографских публикација. Поклоном Министарства културе фондови су обогаћени са 1481 књиге, а 1025 књига су поклон разних дародаваца.

Имајући у виду да је Извештај о раду са финансијским пословањем за 2023. годину Народне библиотеке „Стеван Сремац“ Ниш сачињен у складу са законом и прописима Града, као и циљевима садржаним у оснивачком акту, Градска управа за друштвене делатности израдила је нацрт Решења као у диспозитиву.

 вршилац дужности начелника

 Градске управе за друштвене делатности

 Данијела Спасовић